უნივერსიტეტის ღონისძიებების პორტალი

ევროპული კვირეული ილიაუნიში
2011-05-24 17:40 (Asia/Dubai)
25 May
17.00 LECTURES
Language and Nations in Europe: Two Models
Professor Patrick Seriot, Lausanne University, Switzerland
Venue: Ilia State University
(32, Chavchavadze Avenue, Room A 405)
THURSDAY, 26 MAY – INDEPENDENCE DAY
16.00 LECTURES
Du religieux dans la recomposition du monde contemporain
Professor Patrick Michel (École nationale supérieure, France)
Language: French (with Georgian translation)
Venue: Ilia State University
(32, Chavchavadze Avenue, Room A101)
17.30 DEBATES
Multiculturalism and Nation-Building: The Role of Minorities
Speakers: Patrick Michel (École nationale supérieure, France)
Jan Piekło (PAUCI Foundation, Poland)
Fron Nahzi (East-West Management Institute)
Moderator: Ghia Nodia (Ilia State University, Director of Caucasus Institute for Peace, Democracy and Development, CIPDD)
Partner: Ilia State University, CIPDD
Languages: English and French
Venue: Ilia State University
(32, Chavchavadze Avenue, Room A101)

FRIDAY, 27 MAY
19.30 BOOK LAUNCH
The Black Book of Communism
Launch of the Georgian translation
Venue: Ilia State University
(32, Chavchavadze Avenue, Room A101)
SATURDAY, 28 MAY
18.00 DEBATES
Caucasus between War and Peace. Security Challenges Facing the South Caucasus: The Role of NATO, the EU and Russia
Speakers: Bruce George, MP (UK)
Gisela Stuart, MP (UK)
Vladimir Socor (Jamestown Foundation)
Moderator: Isabelle Lasserre (Le Figaro)
Language: English
Venue: Ilia State University
(32, Chavchavadze Avenue, Room A101)

MONDAY, 30 MAY
11.00 DEBATES
Social Enterprise
Speakers: Saskia Bruysten (CEO and Strategic Director, Grameen Creative Lab)
*Priya Parker (Co-Founder, Sustained Dialogue Campus Network, USA)
Jana Ledvinova (Czech Fundraising Centre)
Ekaterine Datuashvili (Center for Strategic Research and Development of Georgia)
Partner: Eurasia Partnership Foundation
Language: English
Venue: Ilia State University
საჯარო დებატები და ლექციები წარიმართება სინქრონული თარგმანის თანხლებით.

დეტმარ დიორინგი ილიაუნიში
2011-05-24 18:23
9 ივნისს, 16.00 საათზე, ილიას სახელმწიფო უნივერსიტეტის 101-ე აუდიტორიაში (ი. ჭავჭავაძის გამზ. 32) საერთაშორისო სემინარის ფარგლებში, რომლის ორგანიზატორები არიან ”ფრიდრიხ ნაუმანის თავისუფლების ფონდი” (გერმანია) და ”ახალი ეკონომიკური სკოლა – საქართველო”, ილიას სახელმწიფო უნივერსიტეტის ბიზნესის ფაკულტეტის მოწვევით ილიაუნის სტუმრობს ლიბერალური ინსტიტუტის დოქტორი დეტმარ დიორინგი (გერმანია). იგი გამართავს საჯარო ლექციას თემაზე: ”ინსტიტუციური ცვლილებები, სამოქალაქო და ეკონომიკური თავისუფლება პოსტსაბჭოთა ქვეყნებში”.
დეტმარ დიორინგი მონტ პელერინის საზოგადოების წევრია 1996 წლიდან. იგი ავტორია წიგნებისა: ”ჰაიეკი კონსტრუქტივიზმზე” (1994), ”თავისუფლების მოაზროვნენი: ფრედერიკ ბასტია” (1997), ”ჰუმბოლდტი და გერმანული ლიბერალიზმის საფუძვლები” (2006), ”თავისუფლება, ტრადიციები, რევოლუცია” (2009), ”თავისუფლების მანიფესტი” (2009).
დასწრება თავისუფალია.

ანიმაციური ფილმების კრებული
2011-05-24 19:03
პარასკევს, 27 მაისს, 18:00 საათზე, ილიას უნივერსიტეტის A კორპუსში, 101-ე აუდიტორიაში, ნაჩვენები იქნება ანიმაციური ფილმების კრებული: CREATURE COMFORTS (Nick Park – winner, 1990); BALANCE (Lauenstein – winner, 1989); TECHNOLOGICAL THREAT (Kroyer – nominee, 1988); THE CAT CAME BACK (Barker – nominee, 1988); YOUR FACE (Plympton – nominee, 1987) EVERY CHILD (Fedorenco and Lamb – winner, 1979).

წიგნების ინტერნეტ-მაღაზიის პრეზენტაცია
2011-05-25 12:30
25 მაისს, 18.00 საათზე, წიგნის მაღაზია ”ლიგამუსში” გაიმართება ქართულ ბაზარზე სრულიად ახალი პროდუქტის პრეზენტაცია.
“Ligamus Bookstore” – ილიას სახელმწიფო უნივერსიტეტის ახალი პროექტია, რომელიც შესაძლებლობას გაძლევთ, ტრადიციულ წიგნებთან ერთად შეიძინოთ ელექტრონული გამოცემებიც.
“ლიგამუსი” ილიას სახელმწიფო უნივერსიტეტის წიგნის მაღაზიების ქსელია, რომელიც წარმოგიდგენთ როგორც ქართული, ასევე უცხოური გამომცემლობების სამეცნიერო და მხატვრული წიგნების ფართო და მრავალფეროვან არჩევანს.
“ლიგამუსის” ლიტერატურული კაფე შემოგთავაზებთ გემრიელ ყავასა და ტკბილეულს. წიგნის მაღაზიის ტერიტორიაზე (ისევე, როგორც მთელ უნივერსიტეტში) თქვენს განკარგულებაშია უფასო უკაბელო ინტერნეტი. სამკითხველო დარბაზში, რომელიც ყველასთვის ღიაა, შეგიძლიათ უფასოდ გაეცნოთ მაღაზიაში არსებულ ნებისმიერ წიგნს.
კვირის დღეებში წიგნის მაღაზიაში სხვადასხვა პრეზენტაციები და ლიტერატურული საღამოები იმართება.
“ლიგამუსის” ნებისმიერ სტუმარს შეუძლია თავისი ბავშვი “საბავშვო ოთახში” დატოვოს, სადაც მასზე იზრუნებენ. გარდა ამისა, „ლიგამუსში“ ყოველ შაბათს, 11.00-დან 13.00 საათამდე ზღაპრის დღე იმართება. მეზღაპრე ბავშვებს ზღაპრის კითხვის გარდა სხვადასხვა საინტერესო და შემეცნებით აქტივობებს სთავაზობს. ბავშვთა ოთახის მომსახურება ნებისმიერი მსურველისათვის სრულიად უფასოა.

ღონისძიება იტალიის კულტურის ცენტრში
2011-05-25 16:16
პარასკევს 17:30 იტალიის კულტურის ცენტრში (ილიას სახელმწიფო უნივერსიტეტი, ჩოლოყაშვილის ქ. 3/5, კორპუსი 3, ოთახი H 109) ჩატარდება პროფ. ნოდარ ლადარიას სემინარი ”დანტეს განმარტებანი” (ქართულ ენაზე).
დასწრება თავისუფალია.

კრიზისში მყოფ ბავშვთა და მოზარდთა დახმარება
2011-05-27 10:26
27-28 მაისს, 10.00 საათზე, ილიას სახელმწიფო უნივერსიტეტში (ჭავჭავაძის გამზ. 32. A 101 – ე აუდიტორია) გაიმართება საერთაშორისო კონფერენცია თემაზე: “კრიზისში მყოფ ბავშვთა და მოზარდთა დახმარება”. ბავშვებში მეტყველებისა და სხვადასხვა ქცევითი თუ ემოციური პრობლემები, უკანასკნელი წლების მონაცემებით, საგრძნობლად გაიზარდა, რაც არა მარტო პროფესიონალების, არამედ ფართო საზოგადოების შეშფოთებასაც იწვევს. კონფერენცია, რომლის მხარდამჭერებიც არიან ფონდი „გლობალური ინიციატივა ფსიქიატრიაში – თბილისი“ და საქართველოს ანალიტიკური ფსიქოლოგიის ასოციაცია, ილიას სახელმწიფო უნივერსიტეტის ინიციატივით ტარდება.

„კომუნიზმის შავი წიგნი“ ქართულად
2011-05-27 11:15
27 მაისს, 19.30 საათზე, ილიას სახელმწიფო უნივერსიტეტის წიგნის მაღაზია „ლიგამუსში“ (ი. ჭავჭავაძის გამზ.32) გაიმართება „კომუნიზმის შავი წიგნის“ პრეზენტაცია.
საერთაშორისო ბესტსელერი „კომუნიზმის შავი წიგნი – დანაშაულები, ტერორი, რეპრესია“ – ფრანგული წიგნია, რომელიც აღწერს კომუნისტური სახელმწიფოების მიერ განხორციელებული რეპრესიების ისტორიას. წიგნი გამოიცა საფრანგეთში 1997 წელს. „კომუნიზმის შავი წიგნი“ ნათარგმნია უამრავ ენაზე, ქართულად კი ის ილიას სახელმწიფო უნივერსიტეტის გამომცემლობამ გამოსცა.
წიგნის პრეზენტაცია იმართება ევროპის კვირეულის ფარგლებში.

ლარისა ბურაკოვას წიგნის პრეზენტაცია
2011-05-30 13:14
30 მაისს, 16.00 საათზე, ილიას სახელმწიფო უნივერსიტეტის წიგნის მაღაზია ”ლიგამუსში” (ი. ჭავჭავაძის გამზ. 32) გაიმართება რუსი ეკონომისტის, ლარისა ბურაკოვას წიგნის ”რატომ მოხდა ეს საქართველოში” (Почему У Грузии получилось) პრეზენტაცია.
ავტორმა საქართველოს ეკონომიკის შესწავლა 2009 წლიდან დაიწყო. წიგნში მთლიანადაა ასახული და განხილული საქართველოს მთავრობის მიერ გატარებული ეკონომიკური პოლიტიკა და რეფორმები 2003 წლიდან დღემდე.
”ჩემს წიგნში უხვადაა პირდაპირი თხრობა, რაც უცხოა სახელმძღვანელოს ფორმატისთვის. ჩემთვის ძალიან მნიშვნელოვანი იყო, მკითხველს მთავარი რეფორმატორების აზრი პირველწყაროდან გაეგო და ისეთივე განცდა დაუფლებოდა, როგორც პროფესიონალებთან პირისპირი ურთიერთობისას. წიგნი მიხეილ სააკაშვილთან გასაუბრებით იწყება. თხრობის კონსტრუქცია დიდწილად განსაზღვრა მრავალსაათიანმა საუბრებმა საქართველოს ეკონომიკური რეფორმების ერთ-ერთ სულისჩამდგმელთან, კახა ბენდუქიძესთან”, ამბობს ავტორი.

შვეიცარიული ანსამბლი Difemcias - სტუმრად საქართველოში
2011-05-30 13:19
საქართველოს ესტუმრა შვეიცარიული ანსამბლი Diferncias, რომელიც ერთი კვირისგანმავლობაში კონცერტებსა და ვორქშოფებს თბილისსა და თელავში გამართავს. ანსამბლი ილიას სახელმწიფო უნივერსიტეტის მუსიკის ცენტრის პროფესორის, რევაზ კიკნაძის მოწვევით ჩამოვიდა. მის რეპერტუარში ძველი და ახალი ქართული და შვეიცარიული მუსიკა შედის.
კონცერტები და ვორქშოფები გაიმართება შემდეგი განრიგით:
ორშაბათი, 30 მაისი, 15.00 სთ.
ვორქშოპი ზ. ფალიაშვილის სახელობის №1 ცენტრალურ მუსიკალურ სასწავლებელში (“ნიჭიერთა ათწლედში”).
სამშაბათი, 31 მაისი, 18.00 სთ.
კონცერტი თბილისის სახელმწიფო სამხატვრო აკადემიის დარბაზში.
ხუთშაბათი, 2 ივნისი, 17.00 სთ.
კონცერტი თელავის დრამატულ თეატრში.
პარასკევი, 3 ივნისი, 18.00 სთ.
კონცერტი საქართველოს კულტურის და ძეგლთა დაცვის სამინისტროს დარბაზში.

ხალხური პოეზიის საღამო ილიაუნიში
2011-05-30 14:17
30 მაისს, 18.00 საათზე, წიგნის მაღაზია “ლიგამუსში” (ი. ჭავჭავაძის გამზ. 32) ხალხური პოეზიის საღამოზე მოხდება წარდგინება “ფშაური პოეზიის რჩეულისა” (რედაქტორი: თამილა გოგოლაური).
დასწრება თავისუფალია.

საერთაშორისო კონფერენცია ილიაუნიში
2011-05-30 16:52
3-4 ივნისს, 10.00 საათზე, ილიას სახელმწიფო უნივერსიტეტში (ავსტრიული ბიბლიოთეკა, ქ. ჩოლოყაშვილის 3/5, H 105 აუდიტორია) ჩატარდება საერთაშორისო კონფერენცია თემაზე: „მრავალეთნიკური ქალაქის მოდელი და ებრაელი ინტელექტუალები კულტურულ-ენობრივი იდენტობის ძიებაში”.
კონფერენცია ეწყობა ვენის, პრაღის, ფრანკფურტის, ერევნის, ბაქოსა და ქუთაისის უნივერსიტეტებთან თანამშრომლობის ფარგლებში.
კონფერენციის სამეცნიერო ხელმძღვანელია ილიას სახელმწიფო უნივერსიტეტის პროფესორი ნინო ფირცხალავა.
მხარდამჭერები არიან: ავსტრიის საგარეო საქმეთა სამინისტროს კულტურა-პოლიტიკის სექცია, ავსტრიის რესპუბლიკის საელჩო საქართველოში, ილიას სახელმწიფო უნივერსიტეტი და შედარებითი ლიტერატურის ინსტიტუტი.
კონფერენცია გაიმართება გერმანულ და ინგლისურ ენებზე.
საერთაშორისო კონფერენციის პროგრამა.>>

პრეზენტაცია "სიცოცხლის უფლება"
2011-05-30 17:12
1 ივნისს, 17 საათზე, ავსტრიული ბიბლიოთეკის H 105 ოთახში ბავშვთა უფლებების დაცვის დღესთან დაკავშირებით გაიმართება პრეზენტაცია თემაზე: “სიცოცხლის უფლება”.

უნიკინო 3 ივნისს: ”ვის ეშინია ვირჯინია ვულფის?”
2011-05-30 17:25
პარასკევს, 3 ივნისს, 18:00 საათზე, ილიას უნივერსიტეტის A კორპუსში, 101-ე აუდიტორიაში, ნაჩვენები იქნება მაიკ ნიკოლსის ფილმი ”ვის ეშინია ვირჯინია ვულფის?” (1966). მონაწილეობენ: ელიზაბეტ ტეილორი, რიჩარდ ბარტონი, ჯორჯ სიგალი, სანდი დენისი და სხვები. ფილმის ჩვენება ხორციელდება პირველი არხის ხელშეწყობით.
დასწრება თავისუფალია.

ბავშვთა უფლებების დაცვის საერთაშორისო დღე ილიაუნიში
2011-05-31 10:49
1 ივნისს, 13.00 საათზე, ბავშვთა უფლებების დაცვის საერთაშორისო დღესთან დაკავშირებით, ილიას სახელმწიფო უნივერსიტეტის სპეციალურ პედაგოგთა პროფესიული კლუბი ბავშვებისათვის გამართავს კონცერტს, რომელშიც მონაწილეობას მიიღებენ ცნობილი მომღერლები. ღონისძიებას დაესწრებიან შეზღუდული შესაძლებლობის მქონე ბავშვებიც. კონცერტი გაიმართება ილიას სახელმწიფო უნივერსიტეტის თეატრალური სარდაფის ეზოში (ი. ჭავჭავაძის გამზ. #32).

საბჭოთა პოლიტიკა დისიდენტების მიმართ
2011-06-01 17:16
23 ივნისს, 17:00 საათზე, A 101 აუდიტორიაში (ი. ჭავჭავაძის № 32) გაიმართება საჯარო ლექცია თემაზე: “საბჭოთა პოლიტიკა დისიდენტების მიმართ 1953 – 1986 წლებში”. ლექციას წაიკითხავს ჯორჯ ვაშინგტონის უნივერსიტეტის პროფესორ-ემერიტუსი პიტერ რედევეი. ლექცია ორგანიზებულია ილიას სახელმწიფო უნივერსიტეტის ცივი ომის შემსწავლელი ცენტრის მიერ და ჩატარდება რუსულ ენაზე.

ყოველწლიური სტუდენტური სამეცნიერო კონფერენცია
2011-06-01 17:34
5 ივნისს, 12.00 საათზე, ილიას სახელმწიფო უნივერსიტეტის 101-ე აუდიტორიაში (ი. ჭავჭავაძის გამზ. 32) სტუდენტური სამეცნიერო კონფერენცია გაიმართება.
ყოველწლიური სტუდენტური სამეცნიერო კონფერენცია არის ნამდვილი კონფერენციის სიმულაცია და საბაკალავრო ნაშრომის დაცვის ერთგვარი რეპეტიცია. მისი მთავარი მონაწილეები (მომხსენებლები, რეცენზენტები და მსმენელები) არიან მეცნიერებათა და ხელოვნების ფაკულტეტის ბაკალავრიატის სტუდენტები. კონფერენციის მიზანია:

წაახალისოს ახალგაზრდა მკვლევრები შემდგომ სამეცნიერო-კვლევით საქმიანობაში ჩასართავად;
შესძინოს მათ სამეცნიერო კონფერენციისთვის მომზადებისა და მასში მონაწილეობის ჩვევები;
გამოუმუშაოს მათ დამოუკიდებელი კვლევისა და მიღებული შედეგების პრეზენტაციისა და დაცვის უნარი.

ჯაზის და პოპულარული მუსიკის კონცერტი
2011-06-02 10:46
7 ივნისს (სამშაბათს), 18.00-ზე, ილიას სახელმწიფო უნივერსიტეტის თეატრალურ სარდაფში გაიმართება ჯაზის და პოპულარული მუსიკის კონცერტი. მონაწილეობას მიიღებენ ილიაუნის მუსიკის ცენტრის თანამედროვე სიმღერის კურსისა და გოსპელ-გუნდის სტუდენტები, ცენტრის ლექტორების – ირინე ებრალიძის, თამთა გვარლიანის და ირაკლი კვანჭიანის ხელმძღვანელობით. წარმოდგენილი იქნება გოსპელი, სოული, ჯაზი, როკი და პოპ-მუსიკა როგორც სოლო, ისე გუნდური შესრულებით. კონცერტზე დასწრება უფასოა.
აღნიშნულ კონცერტში მონაწილე სტუდენტები სრულებით განსხვავებული პროფესიების წარმომადგენლები არიან, ისინი ერთად მუსიკის სიყვარულმა შეკრიბა. თავის მხრივ, მუსიკის ცენტრი ცდილობს, შესთავაზოს მათ არა მარტო საინტერესო, არამედ ნებისმიერი მათგანისთვის მაქსიმალურად ხელმისაწვდომი პროგრამები და კურსები, რომელთაც მუსიკის შესაბამისი სფეროების წამყვანი ექსპერტები ასწავლიან.
მუსიკის ცენტრის შემდგომი ამოცანაა 2012-13 სასწავლო წლიდან ძირითადი (Major) პროგრამის წარმატებულად ამუშავება, რაც უნივერსიტეტის საკონცერტო ცხოვრებას კიდევ უფრო გაამრავალფეროვნებს.
კონცერტის პროგრამა იხ. მიმაგრებულ დოკუმენტში. >>

ამერიკული და ქართული საგუნდო მუსიკა
2011-06-02 16:24
9 ივნისს, 15.00 საათზე, ილიუნის თეატრში (მის.: ი. ჭავჭავაძის გამზ. 32) გაიმართება საქართველოს ეროვნული საგუნდო კაპელის კონცერტი ამერიკული და ქართული საგუნდო მუსიკა.
პროგრამაშია: ჯ. გერშვინის, ს. ბარბერის, რ. ტომპსონის, რ. შოუს, ნ. სულხანიშვილის, ზ. ბოლქვაძის ნაწარმოებები.
დირიჟორი: არჩილ უშვერიძე
კონცერტმაისტერი: მაია ჩიქოვანი
ქორმაისტერი: თამარ თალაკვაძე.

"Speak Up in Georgia" დასკვნითი ღონისძიება
2011-06-02 16:30
7 ივნისს, 15 საათზე, ილიას სახელმწიფო უნივერსიტეტის 101-ე აუდიტორიაში (ი. ჭავჭავაძის 32) გაიმართება პროექტის “Speak Up in Georgia” დასკვნითი ღონისძიება, სადაც წარმატებული კომპანიები და პროექტის მონაწილეები ერთმანეთს შთაბეჭდილებებსა და გამოცდილებას გაუზიარებენ.
პროექტი “Speak Up in Georgia” საინიციატივო გუნდ Y.E.S. -ის (Young English Speakers) მიერ განხორციელებული ინგლისურენოვანი ინოვაციაა საქართველოში, რომლის მიზანი სტუდენტებისთვის ინგლისურ ენაზე საუბრის პრაქტიკული გამოცდილების შეძენა და ლიდერული უნარ–ჩვევების განვითარებაა.
პროექტში 70 სტუდენტი მონაწილეობდა, რომლებიც ორი თვის განმავლობაში ეუფლებოდნენ როგორც ინგლისურ ენაზე საუბრის პრაქტიკულ გამოცდილებას, ასევე ლიდერულ უნარ-ჩვევებს.
დასკვნითი ღონისძიების მიზანია არაფორმალური განათლების რეკლამირება, ახალგაზრდებში მოტივაციის ამაღლება და კომპანიების იმიჯის გაზრდა. დამსწრეების რაოდენობა შეზღუდულია და შესარჩევი პროცესით მიმდინარეობს.
პროექტზე დეტალური ინფორმაციის მისაღებად იხილეთ ბმული: http://msy.gov.ge/index.php?lang_id=GEO&sec_id=228&info_id=3822

საინჟინრო ფაკულტეტის პროგრამების პრეზენტაცია
2011-06-02 17:14
მეცნიერებათა და ხელოვნების, ბიზნესის და საინჟინრო ფაკულტეტის სტუდენტთა საყურადღებოდ! 4 ივნისს, 12:00 საათზე A 101 აუდიტორში (ჭავჭავაძის გამზ. № 32) გაიმართება საინჟინრო ფაკულტეტის არსებული და სამომავლო პროგრამების პრეზენტაცია.

ილიაუნის მაგისტრანტების გამოსაშვები საღამო
2011-06-02 17:31
3 ივნისს, 18.00 საათზე, ბოტანიკურ ბაღში გაიმართება ილიას სახელმწიფო უნივერსიტეტის მაგისტრების გამოსაშვები საღამო.
საგანგებოდ შეკერილ, მანტიებში გამოწყობილ მაგისტრებს სწავლის დამთავრებას მიულოცავენ ილიას სახელმწიფო უნივერსიტეტის რექტორი გიგი თევზაძე, სამაგისტრო და სადოქტორო ფაკულტეტის დეკანი, პროფესორი დავით აფრასიძე და ღონისძიების საპატიო სტუმარი – საქართველოს პარლამენტის განათლების, მეცნიერების და კულტურის კომიტეტის თავმჯდომარე გოკა გაბაშვილი. ტრადიციისამებრ, ერთი სტუდენტი მაგისტრანტების სახელით სიტყვით გამოვა, წელს ეს პატივი რუსუდან ჩხეიძეს ხვდა წილად.
საღამოს არაფორმალურ ნაწილში მაგისტრანტებისა და სტუმრების წინაშე წარსდგებიან რობი კუხიანიძე და ჯგუფი ”აუტსაიდერი”.

სპორტის ფაკულტეტის მაინორი პროგრამების პრეზენტაცია
2011-06-03 16:28
11 ივნისს, 11.00 საათზე აუდიტორია A 101-ში (ჭავჭავაძის გამზ. № 32) გაიმართება სპორტის ფაკულტეტის შემდეგი მაინორი პროგრამების პრეზენტაცია:
• გუნდური/ინდივიდუალური სპორტის სახეობების მწვრთნელი
• სპორტის ფსიქოლოგია
გთხოვთ, მობრძანდეთ.

"ხალხის მტრები" უკვე ქართულად
2011-06-05 16:15
6 ივნისს, 18.00 საათზე, წიგნის მაღაზია “ლიგამუსში” გაიმართება კატი მარტონის “ხალხის მტრების” თარგმანის პრეზენტაცია. აშშ-ს ეროვნული წიგნის კრიტიკოსთა კონკურსისა და ებრაული წიგნის კონკურსის ფინალისტი წიგნის წაკითხვა უკვე ქართულადაა შესაძლებელი.
“ხალხის მტრები” ისტორიული თვალსაზრისით, გამორჩეული და მნიშვნელოვანი ნაწარმოებია, რადგან რეალურ ამბავს მოგვითხრობს. წიგნი იმ ღალატზე და სიძნელეებზეა, რომელმაც ცივი ომის პერიოდში იჩინა თავი. სააშკარაოზეა გამოტანილი კომუნისტური ტერორის სისასტიკე, რომელიც ავტორმა საკუთარ თავზე გამოსცადა.
”ენერგიული და საინტერესოა… “ხალხის მტრებს” აქვს ის მიმზიდველობა და მუხტი, რაც მას ჯაშუშობის შესახებ დაწერილ საუკეთესო მხატვრულ ნაწარმოებად აქცევს, თუმცა, სასურველი იქნებოდა, ეს რეალური ისტორია არ ყოფილიყო”- ალან ფარსტი The New York Times Book Review.

მივლინების ანგარიში არქეოლოგიის მიმართულებით
2011-06-06 16:21
9 ივნისს, 15.00 საათზე, A 101-ე აუდიტორიაში (ი. ჭავჭავაძის გამზ. 32) მეცნიერებათა და ხელოვნების ფაკულტეტის არქეოლოგიის მიმართულების ასისტენტ-პროფესორი ირინა დემეტრაძე წარმოადგენს მივლინების ანგარიშს. 2011 წლის გაზაფხულის სემესტრი ქალბატონმა ირინამ გაატარა ბერკლის კალიფორნიის უნივერსიტეტის ანთროპოლოგიის დეპარტამენტში მიწვეული მკვლევრის სტატუსით. ვიზიტი განხორციელდა ფაკულტეტის განვითარების პროგრამის ფარგლებში და დაფინანსებული იყო ღია საზოგადოების ინსტიტუტის მიერ.

ლიტერატურული კონკურსი ”შემოდგომის ლეგენდა”
2011-06-06 16:25
10 ივნისს, 15.00 საათზე, ილიას სახელმწიფო უნივერსიტეტის 101-ე აუდიტორიაში (ი. ჭავჭავაძის გამზ. 32) გაიმართება ლიტერატურული კონკურსის – ”შემოდგომის ლეგენდის” პრეზენტაცია. თუ ხართ შემოქმედებითი ნიჭით დაჯილდოებული და გიყვართ ლიტერატურა – თბილისის სახელმწიფო უნივერსიტეტი და კომპანია ჯეოსელი გთავაზობთ სტუდენტურ ლიტერატურულ კონკურსს ”შემოდგომის ლეგენდა”. წელს კონკურსში მონაწილეობას იღებენ თბილისში აკრედიტებული ცხრა უმაღლესი სასწავლებლის სტუდენტები და მათ შორისაა ილიას სახელმწიფო უნივერსიტეტი. უნივერსიტეტის ჟიური შეარჩევს 15 საუკეთესო მონაწილეს, რომლებიც მეორე ტურში გადაინაცვლებენ და მთავარი, იმპროვიზაციული ტურის მონაწილეები გახდებიან. ფულად პრიზებს გამარჯვებული სამეული მიიღებს.
დაწვრილებითი ინფორმაციისთვის იხილეთ მიმაგრებული ფაილი. >>

საქართველოს ჩემპიონი ”ლიგამუსი” - სტუდენტებთან
2011-06-07 14:48
8 ივნისს, 17.00 საათზე, ილიაუნის ”უნიფუდში” სტუდენტებს შეხვდება წყალბურთში საქართველოს 2011 წლის ჩემპიონი გუნდი ”ლიგამუსი” (ი. ჭავჭავაძის გამზ. 32).
დასწრება თავისუფალია.

პრეზენტაცია სამეცნიერო ელექტრონული რესურსების შესახებ
2011-06-07 15:07
8 ივნისს, 16:00 საათზე, A101-ე აუდიტორიაში (მის.: ჭავჭავაძის 32), გაიმართება პრეზენტაცია ილიას სახელმწიფო უნივერსიტეტისთვის ხელმისაწვდომი სამეცნიერო ელექტრონული რესურსების შესახებ. პრეზენტაციაზე წარმოდგენილი იქნება თითოეული ბაზის სამეცნიერო მიმართულება და მნიშვნელობა. ასევე, ბიბლიოთეკის მიერ შემოთავაზებულ რესურსებზე წვდომისა და მათი გამოყენების შესახებ სერვისები (გაიდები, ტრენინგები, კონსულტაციები და სხვ). პრეზენტაცია გაიმართება ინტერაქციულ ფორმატში, სადაც სტუმრებს საშუალება ექნებათ აქტიურად ჩაერთონ, დასვან კითხვები მათთვის საინტერესო საკითხების ირგვლივ, ადგილზე, პრაქტიკულად გამოსცადონ ელ. ბაზების საძიებელი ინსტრუმენტები და მოიძიონ სტატიები, წიგნები და სხვ. ინფორმაცია.

ანიმაციური ფილმების კრებული
2011-06-07 16:23
10 ივნისს, 18:00 საათზე, ილიას სახელმწიფო უნივერსიტეტის A კორპუსში, 101-ე აუდიტორიაში, განმეორებით იქნება ნაჩვენები ანიმაციური ფილმების კრებული: CREATURE COMFORTS (Nick Park – winner, 1990); BALANCE (Lauenstein – winner, 1989); TECHNOLOGICAL THREAT (Kroyer – nominee, 1988); THE CAT CAME BACK (Barker – nominee, 1988); YOUR FACE (Plympton – nominee, 1987) EVERY CHILD (Fedorenco and Lamb – winner, 1979).

სცენოგრაფ სტუდენტთა გამოფენა
2011-06-08 10:54
8 ივნისს, 15.00 საათზე, ილიას სახელმწიფო უნივერსიტეტის სასწავლო თეატრში გაიმართება Prague Quadrennial of Performance Design and Space/ PQ11-ში მონაწილე სცენოგრაფ სტუდენტთა წინასაანგარიშო გამოფენა.
გამოფენაში მონაწილეობენ სამი უმაღლესი სკოლის – აპოლონ ქუთათელაძის თბილისის სახელმწიფო სამხატვრო აკადემიის სახვითი ფაკულტეტის თეატრის მხატვრობისა და კინო-ტელე მიმართულების ბაკალავრები და მაგისტრანტები, შოთა რუსთაველის თეატრისა და კინოს სახელმწიფო უნივერსიტეტის დრამის ფაკულტეტის სცენოგრაფიის მიმართულების კურსდამთავრებულნი და ილიას სახელმწიფო უნივერსიტეტის თეატრის ცენტრის სცენოგრაფიის პროფესიული პროგრამისა და მუსიკის ცენტრის ელექტროაკუსტიკური მუსიკის პროგრამის სტუდენტები.
წარმოდგენილი იქნება როგორც ტრადიციული თეატრალური მაკეტები, ასევე ურბანული, მულტიმედიური ინსტალაციები და 3D ფორმატში შექმნილი ვირტუალურ-სცენოგრაფიული პროექტები.
პრაღის კვადრიენალე სცენოგრაფიისა და თეატრალური არქიტექტურის დარგში უმნიშვნელოვანესი საერთაშორისო ფორუმია, რომელიც მოიცავს სცენის დიზაინს, თეატრალურ კოსტიუმს, თეატრალურ არქიტექტურას, ახალ ტექნოლოგიებსა (მათ შორის ხმის დიზაინის) და სახელოვნებო განათლების შესატყვის დარგებს, მასში მონაწილეობა ძალზე მნიშვნელოვანია ქართველი სტუდენტებისათვის, რომელთა წინასაანგარიშო გამოფენაში სხვადასხვა სცენოგრაფიული სკოლის მეთოდოლოგიური მიღწევები იქნება წარმოჩენილი.
პროექტის “ქართული სცენოგრაფიული სკოლა საერთაშორისო პრაღის კვადრიენალეზე” ორგანიზატორია ვალ. გუნიას სახ. თეატრალურ ხელოვანთა ახალგაზრდული კავშირი (YTA union), ხოლო PQ11-ზე ქართული სტუდენტური პავილიონის წარმდგენია საქართველოს კულტურისა და ძეგლთა დაცვის სამინისტრო (საერთაშორისო პროგრამა “ქართული სეზონები”).

ვენის უნივერსიტეტის პროფესორის ლექცია ილიაუნიში
2011-06-08 16:08
10 ივნისს, 11.00 საათზე, ილიას სახელმწიფო უნივერსიტეტში (აუდიტორია A 101, ი. ჭავჭავაძის გამზ. 32) გაიმართება ვენის უნივერსიტეტის პროფესორის, იმბი სოომანის საჯარო ლექცია თემაზე: The Minorities of Estonia, Latvia and Lithuania in the Framework of the European Integration. ლექცია წაკითხული იქნება ინგლისურ ენაზე. დასწრება თავისუფალია.
ქალბატონი იმბი სოომანი სწავლობდა თეორიულ და პრაქტიკულ ფილოსოფიას, ლიტერატურათმცოდნეობას, სკანდინავისტიკასა და პედაგოგიკას ლუნდის უნივერსიტეტში (შვედეთი). ორ მშობლიურ ენასთან ერთად (ესტონური და შვედური) ფლობს გერმანულს, დანიურს, ინგლისურს, ფრანგულს, იტალიურს, ნორვეგიულს, პოლონურსა და რუსულს. 1972 წლიდან ასწავლის შვედურსა და ესტონურ ენებს ვენის უნივერსიტეტში. წაკითხული აქვს მრავალი მოხსენება აშშ-ს, ევროპისა და აზიის უნივერსიტეტებში აღმოსავლეთის ზღვის რეგიონის საკითხებზე. 1991 წლიდან არის ავსტრიულ-ესტონური საზოგადოების დამაარსებელი და პრეზიდენტი, ასევე ესტონურ-ავსტრიული საზოგადოების საპატიო პრეზიდენტი ესტონეთში. ამჟამად არის ვენის უნივერსიტეტის ენების ცენტრის სამეცნიერო მრჩეველთა საბჭოს წევრი და უძღვება ბალტიისპირეთის კვლევების (Baltic Studies) დისციპლინათშორის მოდულს. მისი კვლევის ძირითადი სფეროებია: დასავლურ-აღმოსავლური დისკურსი აღმოსავლეთის ზღვის გაფართოებულ სივრცეში, სკანდინავიის ქვეყნების აღმოსავლური პოლიტიკა, ენობრივი და უმცირესობათა პოლიტიკა, ჩრდილო-აღმოსავლეთ ევროპის ქვეყნების ენობრივი ურთიერთობები, რეგიონმცოდნეობა.
